|  |
| --- |
| **СПРАВКА**  **ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНАТА КОНСУЛТАЦИЯ ПО ПРОЕКТА НА НАРЕДБА ЗА ИЗМЕНЕНИЕ НА НАРЕДБА № 12 ОТ 2023 Г. ЗА УСЛОВИЯТА И РЕДА ЗА УПОТРЕБА НА ПРОДУКТИ ЗА РАСТИТЕЛНА ЗАЩИТА** |

| **№** | **Организация/ потребител**  **(вкл. начина на получаване на предложението)** | **Бележки и предложения** | **Приети/ неприети** | **Мотиви** |
| --- | --- | --- | --- | --- |
|  | **Асоциация на месопреработвателите в България \***  **Асоциация на млекопреработвателите в България**  **Асоциация на производителите на безалкохолни напитки в България**  **Асоциация на производителите на рибни продукти БГ ФИШ**  **Национална асоциация на млекопреработвателите**  **Национален браншови съюз на хлебарите и сладкарите**  **Национална лозаро-винарска камара**  **Сдружение на производителите на масла и маслопродукти**  **Сдружение „Храни и напитки България“**  **Съюз на пивоварите в България**  **Съюз на българските мелничари**  **Съюз на преработвателите на плодове и зеленчуци**  **Съюз на производителите на захар и захарни продукти**  **Спиритс България – Асоциация на производителите, вносителите и търговците на спиртни напитки в България**  **Съюз на птицевъдите в България**  **Съюз на производителите на комбинирани фуражи**  (Писмо № 62-261 от 19.06.2024 г. и като коментари на Портала за обществени консултации от 19.06.2024 г.)  **Българска асоциация на търговците на зърно и фуражи \***  (Писмо № 15-317 от 21.06.2024 г.)  **\* становища с идентичен текст** | Във връзка с публикувания на 07.06.2024г. за обществени консултации Проект на Наредба за изменение на Наредба № 12 от 2023 г. за условията и реда за употреба на продукти за растителна защита (ПРЗ), изразяваме следното становище: |  |  |
|  | Ние долуподписаните национално представителните организации в хранително-вкусовата промишленост, категорично НЕ ПОДКРЕПЯМЕ отпадането на чл. 11, ал. 8 Наредба № 12 от 2023 г. и отмяната на чл. 17, т. 8 от Наредба № 8 от 2021г. Считаме, че пълното отпадане на изискването за самоконтрол на земеделските стопани, ще доведе до:  1. Възможност на пазара на пресни плодове и зеленчуци да се реализират продукти със завишени остатъчни количества пестициди, ПРЗ, което ще е заплаха за здравето на потребителите и най-вече на децата и подрастващите;  2. Заплаха за здравето и на животни хранени с фуражи съдържащи компоненти с остатъчни количества пестициди и ПРЗ;  3. Вторично замърсяване на почвата и водите, което в дългосрочен план застрашава здравето на потребителите; | Не се приема | На 25.06.2024 г. в Министерството на земеделието и храните се проведе извънредно заседание на членовете на работната група, създадена със Заповед РД09-147/20.02.2024г. на министъра на земеделието и храните, изм. със Заповед РД09-546/22.05.2024г., изм. Заповед РД09-565/29.05.2024г. По-голямата част от представителните организации, вносители на становището са членове на работната група. Целта на срещата беше приемане на съгласуван подход от страна на членовете на работната група по така представения проект на Наредба за изменение на Наредба № 12 от 2023 г. Изготвеният проект предвижда отмяна на чл. 11, ал. 8 от Наредбата, където: „За целите на самоконтрола земеделските стопани изследват поне една растителна проба от всеки вид земеделска продукция за остатъци най-малко от приложените върху нея пестициди през предходната и текущата година, непосредствено преди прибиране на реколтата, и предоставят лабораторните резултати от анализ на следващите участници от агрохранителната верига“ и отмяна на аналогичен текст в т. 8 на чл. 17 от Наредба № 8 от 2021 г.  Част от вносителите на становището, представлявани от Българската асоциация на търговците на зърно и фуражи, Сдружението на производителите на растителни масла и маслопродукти в България и Съюз на производителите на комбинирани фуражи, **изказаха принципна подкрепа на изготвените изменения в Наредба 12 от 2023 г.**, като заявиха и готовност за участие в предстоящите секторни работни срещи по браншови сегменти. В срок до 31.07.2024 г. Министерството на земеделието и храните ще организира серия от срещи по браншове, както следва: 1) сектор зърно, включваща представители на производителите, преработвателите и търговците на зърно и фуражи, слънчоглед, както и масла и маслопродукти; 2) сектор зеленчукопроизводители, преработватели и търговци и 3) сектор производители на плодове, преработватели и търговци. Целта на срещите ще бъде изготвяне на документални процедури/правила с които да се въведе механизъм за унифициране извършването на самоконтрол в земеделските стопанства, включващ и вземане и анализиране на проби за съдържание на остатъци от пестициди на база оценка на риска. |
|  | Съгласно ДОКЛАДА на МЗХ за така предложените промени, посочените ЦЕЛИ – за „…..създаване на конкурента среда за българските земеделски производители и преработватели на храни и фуражи от растителен произход, чрез премахване на ненужна административна и финансова тежест и при спазване на действащото право на Европейския съюз.“ категорично няма да бъдат постигнати, защото финансовата тежест за тези изследвания ще се прехвърли, изцяло върху следващите звена в агрохранителната верига – търговци и преработвателните предприятия, производителите на фуражи, което гарантирано няма да доведе до намаляване на стойността на крайния продукт. | Не се приема | Министерството на земеделието и храните полага усилия за намаляване на административната тежест за бизнеса и гражданите в Република България и тази връзка счита, че така заложеното в ал. 8 условие води до нейното увеличаване. |
|  | Също така, изразяваме мнението, че промените не отразяват тенденцията през последните години, която показва, че между 10% и 14% от пазара на пестициди в ЕС е засегнат от незаконна търговия с фалшиви пестициди, която по данни на Европол се оценява на милиарди евро в световен мащаб и представлява значителен риск за здравето, околната среда и икономиката. Според проучване на Службата на Европейския съюз за интелектуална собственост (EUIPO- The economic cost of IPR infringement in the pesticides sector), индустрията губи приблизително 1,3 милиарда евро приходи годишно поради наличието на фалшиви пестициди на пазара в ЕС, което съответства на 13,8 % от продажбите на сектора. | Не се приема | Мотивите са изложени по-горе. |
|  | Подчертаваме, че отпадането на самоконтрола в началото на агрохранителната верига, и последващия контрол, ще доведе до неизпълнение от страна на Р България, като държава-членка на ЕС на разпоредбите на Регламент (ЕО) №178/2002[[1]](#footnote-1), Регламент (EС) 2017/625[[2]](#footnote-2), и на приетите въз основа на тях, директно приложими актове на Европейския съюз на национално ниво, според които следва ежегодно да се изготвя и изпълнява единна Национална програма за контрол на остатъци от пестициди в и върху храни от растителен и животински произход и да изпълнява програмата на ЕК, относно координирана многогодишна контролна програма на Общността. | Не се приема | С отмяната на чл. 11, ал. 8 от Наредба № 12/2023 г., не отпада необходимостта от изпълнение на действащото право на ЕС, а именно:  1) „На всички етапи на производство, преработка и разпространение в рамките на контролираните от тях предприятия, стопанските субекти в хранителната и фуражна промишленост гарантират, че съответните храни и фуражи отговарят на изискванията на законодателството в областта на храните, които се отнасят за тяхната дейност и проверяват дали тези изисквания са спазени.“ (чл. 17, ал. 1 от Регламент (ЕО) № 178/2002 );  2) „Основната отговорност за безопасността на храните се носи от оператора на предприятие за хран. Необходимо е да се осигури безопасността на храните по цялата хранителна верига, като се започне от първичното производство“ (чл.1 т. а) и б) от Регламент (ЕО) № 852/2004 [[3]](#footnote-3));  3) “Доколкото е възможно, операторите на предприятия за храни следва да гарантират, че първичните продукти са защитени срещу замърсяване, имайки предвид всяка преработка, която тези продукти ще претърпят впоследствие” (Приложение I, част А, II. Хигиенни разпоредби, т. 2 от Регламент (ЕО) № 852/2004);  4) „Оператори на предприятия за храни, които произвеждат или събират реколта от растителни продукти, вземат подходящи мерки, по целесъобразност, за да използват правилно продуктите за растителна защита и биоцидите съгласно изискванията на съответното законодателство“ (Приложение I, част А, II. Хигиенни разпоредби, т. 5 буква з) от Регламент (ЕО) № 852/2004);  5) Оператори на предприятия за храни, които произвеждат или събират реколта от растителни продукти, следва по-специално да водят документация за: всяка употреба на продукти за растителна защита и биоциди; в) резултатите от анализи, извършени върху проби, взети от растения, или други проби, имащи значение за човешкото здраве “ (Приложение I, част А, III. Водене на документация, т. 9 букви а) и в) от Регламент (ЕО) № 852/2004);  6) В част Б „Препоръки за насоките за добра хигиенна практика“, буква в) на Приложение I от Регламент (ЕО) № 852/2004 са направени препоръки, в контрола на опасностите на първичното производство да бъде включена правилната и подходяща употреба на продукти за растителна защита, както и тяхната проследимост. |
|  | Отпадането на разпоредбата, ще доведе до дисбаланс в целостта на агрохранителната верига и съответно неизпълнение на заложените цели съгласно Закона за управление на агрохранителната верига. | Не се приема | Мотивите са изложени по-горе. |
|  | EFSA продължава интензивно да анализира вредното влияние на остатъците от замърсители в храни и фуражи в т. ч. и на остатъчното съдържание на пестициди. В резултат на тези изследвания се установява, че именно тези остатъчни количества пестициди са първоизточник за образуването на вредни за човешкото здраве вещества с доказан канцерогенен ефект в процеса на преработка на някои растителни суровини. Пример за това са глицидиловите естери (GE) и 3-МСPD установени в някои храни които са приготвени с растителни масла или в растителни масла. Това наложи въвеждането на Регламент (ЕО) № 1881/2006, последващите го изменения и действащия към момента Регламент (ЕС) 2022/741[[4]](#footnote-4). | Приема се по принцип |  |
|  | В заключение, нашето предложение е да се включи текст, който да задължава земеделските стопани предлагащи растителна продукция за преработка или директна реализация, след направена оценка на риска и не по-малко един път годишно да изследват произведеното от тях, като пробите се взимат от външни лица и лабораторните изследвания да се извършват в акредитирана лаборатория.  Като настояваме становището ни да бъде взето предвид, оставаме на разположение за по-нататъшно обсъждане. | Не се приема | На предстоящите секторни работни групи в МЗХ, ще бъде разработен механизъм между производителите и преработвателите на първична продукция и представителите на БАБХ за гарантиране на въведените в земеделските стопанства мерки за самоконтрол при спазване на правото на Европейския съюз и националната нормативна уредба. |
|  | **Национална Био Асоциация**  (Писмо № 15-316 от 20.06.2024 г.) | Като представители на браншова организация в сектор „Земеделие“, се обръщаме към Вас, с молба за удължаване срока на Кампанията 2024 по линия на директните плащания на площ | Приема се по принцип | Срокът е удължен за всички интервенции, предвидени в чл. 1 от Наредба № 4 от 2023 г. за условията и реда за подаване на заявления за подпомагане по интервенции за подпомагане на площ и за животни |
|  |  | Както земеделските стопани, така и общинските служби по земеделие изпитват сериозно затруднение в оставащия твърде кратък срок, да се осъществи качествен процес по заявяване по схемите на подпомагане. Както сте добре запознат, функционалното надграждане на софтуерната система по заявяване доведе до съществено забавяне на реалното и функциониране в пълнота. Допълнително се наложиха редица изменения на нормативната уредба, касаещи схемите за подпомагане по линия на директните плащания на площ. |  |  |
|  |  | За да се осъществи, едно качествено и коректно заявяване, както бенефициентите така и служителите от съответните ОСЗ имат нужда от технологично време за запознаване с промените касаещи нормативната уредба, както и да тестват надградените функционалности на програмните продукти, с които се работи. |  |  |
|  |  | Във връзка с гореизложеното, приложено Ви изпращаме анкета на една от медиите в сектора, за направеното от тях проучване сред бенефициентите в страната, касаещо  процеса на подаване на заявленията по линия на директни плащания, Кампания 2024. |  |  |
|  |  | Съобразно изразените от нас притеснения, се обръщаме към Вас с молба, срока за заявяване и подаване на заявленията по линия на директните плащания на площ, за Кампания 2024. да бъде удължен поне до 15.07.2024 г. |  |  |
|  | **Национална Био Асоциация**  (Писмо № 15-317 от 21.06.2024 г. и  коментар на Портала за обществени консултации от 21.06.2024 г.) | След запознаване с Проекта на изменение (НИ) на Наредба № 12 от 23 август 2023 г. за условията и реда за употреба на продукти за растителна защита“, в едно с представения доклад към нея, публикуван за обществено обсъждане, ние от Национална Био Асоциация, изразяваме следното  С Т А Н О В И Щ Е:  ИЗЦЯЛО ПРИЕМА, без забележки така представения Проект на изменение (НИ) на Наредба № 12 от 23 август 2023 г. за условията и реда за употреба на продукти за растителна защита“, качен за обществено обсъждане до 21.06.2024г., вкл. | Приема се |  |
|  | **Българска национална асоциация „Активни потребители**“ | С настоящото становище БНА Активни потребители (БНААП) съгласува Проект на Наредба за изменение на Наредба № 12 от 2023 г. за условията и реда за употреба на продукти за растителна защита. |  |  |
|  | (Писмо № 15-317 от 21.06.2024 г.) | БНААП изразява своите съображения от така внесената промяна в Наредба № 12 от 2023 г. за условията и реда за употреба на продукти за растителна защита по отношение на саморегулацията в началото на агрохранителната верига, и последващия контрол. Разпоредбата на ал. 8 от новелата на чл. 11 от Наредба №12 е неефективна и обременителна за малките производители, като отпадането й ще облекчи финансово и административно земеделските производители, но липсата на контрол в началото на агрохранителната верига може да постави под опасност здравето на потребителя. | Приема се по принцип |  |
|  |  | Премахването на тази саморегулация ще отвори слабост в законодателната рамка за около една година и ще се увреди контрола върху агрохранителната верига, тъй като разпоредбата на чл.11, ал. 9 от Наредба №12 от 2023 г. влиза в сила едва на 1-ви юли следващата година. С тази разпоредба се предвижда по-ефективна гаранция за потребителите, чрез създаването на регистър, който ще проследява всички растителнозащитни мероприятия с ПРЗ и торене от производителите на храни. | Не се приема | Задълженията за извършване на самоконтрол от страна на земеделските стопани са въведени с редица Регламенти на Европейската Комисия, задължителни за изпълнение в своята цялост, а предоставянето на данните от самоконтрола на следващите участници в агро-хранителната верига е задължение на всички оператори, според текста на чл. 17(1) от Регламент (ЕО) № 178/2002, посочен в мотивите.  Следва да се вземе предвид и, че:  В чл. 1 подточки а) и б) на Регламент (ЕО) №852/2004 на Европейския парламент и на Съвета от 29 април 2004 година относно хигиената на храните е посочено, че основната отговорност за безопасността на храните се носи от оператора на предприятие за храни, както и че е необходимо е да се осигури безопасността на храните по цялата хранителна верига, като се започне от първичното производство.  Съгласно Приложение I, част А, II. Хигиенни разпоредби, т. 5, з) операторите на предприятия за храни, които произвеждат илисъбират реколта от растителни продукти, вземат подходящи мерки, по целесъобразност, за да използват правилно продуктите за растителна защита, съгласно изискванията на съответното законодателство.  Според т. 9. от същия раздел, следва да водят документация за всяка употреба на продукти за растителна защита и за резултатите от анализи, извършени върху проби, взети от растения, имащи значение за човешкото здраве.  В част Б буква в) на Приложение I са направени препоръки в контрола на опасностите на първичното производство да бъде включена правилната и подходяща употреба на продукти за растителна защита, както и тяхната проследимост.  Всички горепосочени изисквания към операторите, залегнали в Регламент (ЕО) 852/2004 доказват отговорността им за осигуряване на безопасността на храните по цялата хранителна верига, като се започне от първичното производство, а не само за растителна продукция, използвана за фуражи. |
|  |  | Премахването на чл.11, ал.8-ма от Наредба №12 и влизането в сила на чл.11, ал.9 година по-късно ще остави производителите на храни без контрол по отношение на растителнозащитни мероприятия с ПРЗ и торене на храните, чиято крайна дестинация е масата на крайния потребител. В този смисъл, премахването на чл.11, ал.8 трябва да се случи след като уеб базираното приложение по чл.11, ал.9 на наредбата заработи. | Не се приема | Необходимо е осъвременяване на текста на ал. 9 от Наредба 12 от 2023 г. Към момента е в ход процес по дигитализация на агрохранителната верига, който включва разработван проект в рамките на НПВУ[[5]](#footnote-5), който предвижда обединяването на данните от всички налични регистри, в т.ч. и дневниците за отразяване на растително-защитните дейности, с данните в ЕПОРД[[6]](#footnote-6) на едно място с предоставяне на права за достъп на различните заинтересовани страни. Считано от 01.01.2026 г. всички записи, които се въвеждат от земеделските стопани ще стават по електронен път с влизането в сила на Регламент SAIO[[7]](#footnote-7). Българската агенция по безопасност на храните извършва официален контрол основан на риска по цялата агрохранителна верига в това число и контрол по отношение на правилната употреба на ПРЗ и торове. |
|  |  | С настоящото становище БНА Активни потребители изразява нуждата да се отложи влизането в сила на така направеното предложение до 01.07.2025 г., за да влезе в сила разпоредбата на чл. 11, ал. 9 от Наредба № 12, чиято цел е да осигури ефективно проследяване на използването на торове и ПРЗ от производителите на храни до крайния потребител. | Не се приема | Разпоредбата на чл. 11, ал. 8 корелира и с предварително условие за подпомагане на земеделските стопани по „Стратегическия План за развитие на земеделието и селските райони в Република България за периода 2023 – 2027“. За да се предотврати налагането на санкции за неизпълнение на мерките е необходимо заличаването на алинеята да бъде направено през настоящата земеделска кампания. |
|  | **Българска асоциация на производителите на оранжерийна продукция**  (Писмо № 15-317 от 24.06.2024.) | Във връзка с публикувания за обществено обсъждане проект на Наредба за изменение на Наредба 12 от 2023 г., за условията и реда за употреба на продукти за растителна защита заявяваме нашето становище в категорична подкрепа на така предложения проект за изменение на Наредба 12 от 2023г. и отпадането на текста по чл. 11, ал. 8, касаещ вменяването на задължение на всеки земеделски стопанин да изследва поне една растителна проба за остатъчни количества от пестициди за целите на самоконтрола, както и за отпадне на текста по чл. 17, ал. 8 от Наредба 8/2021 г. |  |  |
|  |  | От БАПОП сме изразила становище за отпадане на текста още на проведеното заседание на междуведомствената работна група на 18.03.2024 г. и не смятаме за достатъчно аргументирано становището на 16 организации от преработвателния сектор против отпадане на въпросната ал. 8 от чл. 11 на Наредба 12 от 2023 г. Административната и финансова тежест на това изискване ще бъдат непосилни, ще се увеличат разходите на земеделските производители, което ще се отрази и на себестойността на крайния продукт. В момента пазарната ситуация е такава, че това ще намали конкурентоспособността на земеделския производител и няма да се постигне целта. В същото време се създава възможност за некоректни практики при взимането на проби и т.н. От друга страна, преработвателите на земеделска продукция винаги са свободни да осъществяват входящ контрол на влизащата в предприятията им суровина. | Приема се |  |
|  |  | Нека да напомним на уважаемите организации, че контролът върху употребата на продукти за растителна защита при първичното производство на земеделски култури, предназначени за храна или фураж, за спазване на общите принципи за интегрирано управление на вредителите и добрата растителнозащитна практика, на интегрираното производство на растения и растителни продукти и предоставянето на специализирани растителнозащитни услуги се осъществява от БАБХ и нейните териториални дирекции. Също така БАБХ изготвя Годишен доклад на Република България за обхвата и резултатите от контрола върху продуктите за растителна защита до Европейската комисия съгласно чл.68 от Регламент (ЕО) №1107/2009. | Приема се |  |
|  |  | Всички продукти, които се употребяват от земеделските стопани в оранжерийното производство имат съответните разрешителни, регистрирани са за съответните култури и се записват надлежно в дневниците за приложение на ПРЗ и торове, които подлежат на контрол от инспекторите на службата по Растителна защита към съответните дирекции на БАБХ. | Приема се |  |
|  |  | Ние от БАПОП считаме, че единственият компетентен орган, който може да извършва тази дейност професионално, безпристрастно и съгласно установените европейски стандарти и процедури е БАБХ и нейните служители от съответните ОДБХ. | Приема се |  |

1. Регламент (ЕО) № 178/2002 от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните; [↑](#footnote-ref-1)
2. Регламент (EС) 2017/625 на Европейския парламент и на Съвета от 15 март 2017 година относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита; [↑](#footnote-ref-2)
3. Регламент (ЕО) № 852/2004 на Европейския парламент и на Съвета от 29 април 2004 година относно хигиената на храните; [↑](#footnote-ref-3)
4. РЕГЛАМЕНТ ЗА ИЗПЪЛНЕНИЕ (ЕС) 2022/741 НА КОМИСИЯТА от 13 май 2022 година относно координирана многогодишна контролна програма на Съюза за 2023, 2024 и 2025 г. за гарантиране на спазването на максимално допустимите граници на остатъчни вещества от пестициди във и върху храни от растителен и животински произход и за оценка на експозицията на потребителите на тези пестицидни остатъци, и за отмяна на Регламент за изпълнение (ЕС) 2021/601 [↑](#footnote-ref-4)
5. Национален план за възстановяване и устойчивост на Р България; [↑](#footnote-ref-5)
6. Електорнна платформа за оповествяване на растителнозащитни дейности; [↑](#footnote-ref-6)
7. Регламент за статистиката на вложенията и продукцията в селското стопанство; [↑](#footnote-ref-7)